Im Joa 976 is da babmbeagische Liutpald (Leopold), Grof fum Donaugau zum easchdn Moi ois Grof fu da Marcha orientalis gnennd woan, am Gebid wos umara 100xa0km laung woa und im heidign westlign Nidaestareich gleng is. Da Luitpold woa a treua Gfoigsmau fum Kaisa Otto II. und is noch da Nidaweafung fum Bayern-Aufschdaund ois Moak-Grof fu da ehemolign Awarn-Moak oaigsezt woan. Es kintad oiso a sei, doss mid Ostarrichi des Heaschoftsgebid fum Bambeaga Luitpald bzw. seim Buam in Hainrich (ob 994) gmoand is.